Шынагъуэншагъэр япэ ирагъэщ
КъБР-м и Iэтащхьэ КIуэкIуэ Юрий терроризмэм пэщIэтынымкIэ республикэ комиссэмрэ КъБР-м и Оператив- нэ штабымрэ я зэIущIэ дыгъуасэ Правительствэм и Унэм щригъэкIуэкIащ. Абы къыщапщытащ республикэм щагъэлъэпIэну махуэшхуэхэм (мазаем и 23-р, гъатхэпэм и 8-р) шынагъуэншагъэ и лъэныкъуэкIэ зэрыхуэхьэзырыр.
ЗэIущIэр къыщызэIуихым, КIуэкIуэм къыхигъэщащ терроризмэм пэщIэты-нымкIэ республикэм лэжьыгъэшхуэ зэ-рыщекIуэкIыр, ауэ шынагъуэ гуэрхэр иджыри зэрыщыIэр.
Хэкум и хъумакIуэм, Гъатхэпэм и 8-м шынагъуэ къэмыхъун папщIэ ирагъэ-кIуэкI лэжьыгъэм, цIыхухэм бэIутIэIуншэу я нэгу зрагъэужьын щхьэкIэ ящIэм тепсэлъыхьащ КъБР-м и УФСБ-м и унафэщI Усов Олег, КъБР-м къэрал кIуэцI IуэхухэмкIэ и министрым и къуэдзэ Мамхэгъ Назир, МЧС-м КъБР-м щиIэ къудамэм и унафэщIым и къалэнхэр пIалъэкIэ зыгъэзащIэ Борисов Вячеслав, КъБР-м и прокурор Жариков Олег, КъБР-м щыIэ УФСИН-м и унафэщI Мэржэхъу Мухьэмэд сымэ.
ЗэIущIэм хэтащ УФ-м и Президентым и полномочнэ лIыкIуэу КИФЩI-м щыIэм и Аппаратым КъБР-мкIэ и федеральнэ инспектор нэхъыщхьэ Канунников В. А.
Фырэ Анфисэ.
